У камбінезоне пілота, з двума бацькавымі пісталетамі Яніна выязджае цягніком на ўсход, туды, дзе фарміруецца яе вайсковая частка, але 22 верасня 1939 г. каля мястэчка Гусяцін група польскіх вайсковых пілотаў, у складзе якой была і дачка генерала, трапляе ў савецкі палон. У лістападзе 1939 г. Левандоўскую пераводзяць у Асташкаўскі лагер, а затым у Казельск. Па рашэнні савета генералаў, якія ўтрымліваліся ў лагеры, Яніне выдалі ваенны мундзір падпаручніка, мяркуючы, што ваенная форма засцеражэ дзяўчыну.